Toivalan työväentalo

Toivalan työväentalo oli Siilinjärven kunnan Toivalan kylässä sijainnut työväentalo, joka tuhoutui tulipalossa vuonna 1932.

Historiaa
Toivalan työväenyhdistys perustettiin vuonna 1909. Perustamisvuonna yhdistyksessä oli 16 jäsentä. Vuonna 1915 jäseniä oli 10. Talo valmistui vuonna 1912. Yhdistys ilmeisesti liittyi vuonna 1920 perustettuun Suomen Sosialistiseen Työväenpuolueeseen, ja sen omaisuus takavarikoitiin vuonna 1923. 1930-luvun alussa talo suljettiin kommunistilakien nojalla, ja elokuussa 1931 se myytiin huutokaupalla paikalliselle suojeluskunnalle. Vuonna 1932 talo paloi kesken Kuopion Voimailijain iltamien.

Toimintaa työväentalolla
Erilaiset järjestöt, esimerkiksi Nahkatyöntekijäin ammattijärjestö ja Voimistelu- ja urheiluseura Elo, pitivät talolla muun muassa iltamia ja muita tilaisuuksia.

 Lähteet 

Luokka:Työväentalot
Luokka:Siilinjärven rakennukset ja rakennelmat